b'\n_START_ARTICLE_\nAkvadukt Pontcysyllte\n_START_SECTION_\nZgodovina\n_START_PARAGRAPH_\nAkvadukt sta zgradila Thomas Telford in William Jessop. Je 307 m dolg, 3,7 m \xc5\xa1irok in 1,60 m globok. Sestavljen je iz korita iz litega \xc5\xbeeleza, podprt 38 m nad reko na \xc5\xbeeleznih obokanih rebrih, ki le\xc5\xbeijo na 18 votlih zidanih stebrih. Vsak od 19 razponov je \xc5\xa1irok 16 m. Kljub dvomu javnosti je bil Telford prepri\xc4\x8dan o na\xc4\x8dinu gradnje. Zgradil je vsaj en lito\xc5\xbeelezen akvadukt \xe2\x80\x93 Longdon-on-Tern na kanalu Shrewsbury. \xc5\xa0e vedno je viden sredi polja, \xc4\x8deprav je bil \xc5\xbee pred leti opu\xc5\xa1\xc4\x8den._NEWLINE_Del je bil prvotno imenovan kanal Ellesmere, akvadukt Pontcysyllte  je eden prvih ve\xc4\x8djih podvigov gradbeni\xc5\xa1tva, ki sta ga nadzorovala Telford kot vodilni gradbeni in\xc5\xbeenir in Jessop, izku\xc5\xa1en in\xc5\xbeenir pri gradnji kanalov. \xc5\xbdelezo je dobavil William Hazledine iz svojih livarn v Shrewsburyju in bli\xc5\xbenjem Cefnu Mawru. Odprt je bil 26. novembra 1805, deset let po zasnovi in gradnji, za skupne stro\xc5\xa1ke 47.000 \xc2\xa3 (prilagojeno dana\xc5\xa1njim cenam 3.440.000 \xc2\xa3 leta 2015, kar je bila velika nalo\xc5\xbeba v primerjavi z dana\xc5\xa1njim BDP-jem, ki je pribli\xc5\xbeno 400 milijonov \xc2\xa3 .) Tak projekt bi stal danes \xc5\xa1e ve\xc4\x8d zaradi dejavnikov, ki jih na za\xc4\x8detku 19. stoletja niso poznali, vi\xc5\xa1je realne pla\xc4\x8de, varnostni ukrepi, novi predpisi in davki, pristojbine za financiranje in tako naprej._NEWLINE_Ob dokon\xc4\x8danju akvadukta se je kanal kon\xc4\x8dal pri pomolu nekoliko na severu. Dovod za vodo iz Horseshoe Falls zunaj Llangollena je bil kon\xc4\x8dan tri leta pozneje, leta 1808. \xc4\x8cez nekaj \xc4\x8dasa po letu 1820 je bil zgrajen kanal Plas Kynaston za potrebe industrije na obmo\xc4\x8dju Cefna Mawra in Rhosymedra. Morda je bil tam \xc5\xa1e en podalj\xc5\xa1ek kanala ( "Ward\'s"), vendar podrobna evidenca ni ohranjena.\n_START_SECTION_\nKonstrukcija\n_START_PARAGRAPH_\nZa malto so uporabljali apno, vodo in volovsko kri.  Lito \xc5\xbeelezo za korito je bilo proizvedeno v bli\xc5\xbenji Plas Kynaston Foundry, Cefn Mawr, ki jo je zgradil livar in strojnik iz Shrewsburyja William Hazledine v upanju, da bo dobil naro\xc4\x8dilo. Rebra so bila narejena v Hazledinovih delavnicah v Colehamu v bli\xc5\xbeini Shrewsburyja.  Korito je bilo izdelano iz plo\xc5\xa1\xc4\x8d s prirobnico iz litega \xc5\xbeeleza, pritrjene skupaj s posebnimi spoji iz vali\xc5\xbeanske flanele in me\xc5\xa1anice belega svinca in \xc5\xbeelezovih delcev iz odpadkov od vrtanja. Kot pri Telfordovem akvaduktu Longdon-on-Tern plo\xc5\xa1\xc4\x8de niso pravokotne, ampak v obliki klinov (voussoirs), podobno kot v kamnitem loku. Ni strukturnega pomena za njihovo obliko, so  dekorativni in sledijo \xc4\x8drtam trdnosti plo\xc5\xa1\xc4\x8d._NEWLINE_Spremljajo\xc4\x8di loki, \xc5\xa1tirje za vsak razpon, so v obliki reber iz litega \xc5\xbeeleza, vsak odlitek kot trije klini z zunanjimi loki, odliti kot nepreboden I-nosilec, da dajo ve\xc4\x8djo mo\xc4\x8d na ra\xc4\x8dun dodatne te\xc5\xbee. Na ta na\xc4\x8din uporabljeno litino, narejeno tako kot kamniti lok, ki ga nadome\xc5\xa1\xc4\x8da, naredi material trdnej\xc5\xa1i ob stiskanju. _NEWLINE_Prav tako daje vtis ve\xc4\x8dje trdnosti, kot \xc4\x8de bi bili nosilci prebodeni. Ta vtis je okrepljen z razporeditvijo trakov debelej\xc5\xa1e togosti, vklju\xc4\x8denih v ulitke, razporejene po spojih med klini. Pre\xc4\x8dne plo\xc5\xa1\xc4\x8de sestavljajo strugo kanala. Korito ni pritrjeno na loke, ampak prek zati\xc4\x8da v plo\xc5\xa1\xc4\x8de, da se prilega prek reber lokov in se prepre\xc4\x8di premikanje.  Akvadukt so pustili \xc5\xa1est mesecev napolnjen z vodo, da so preverili, ali je vodotesen. Zna\xc4\x8dilnost vodnega kanala kot akvadukt v primerjavi s cestnim ali \xc5\xbeelezni\xc5\xa1kim viaduktom je, da so vertikalne obremenitve skoraj stalne. Po Arhimedovem na\xc4\x8delu masa (te\xc5\xbea) \xc4\x8dolna in njegov tovor na mostu potisneta enako maso vode z mostu._NEWLINE_Vle\xc4\x8dna pot je name\xc5\xa1\xc4\x8dena nad vodo, z notranjim robom pritrjena na lito\xc5\xbeelezne stebre v koritu. Ta ureditev omogo\xc4\x8da prehod ozkega \xc4\x8dolna, da se enostavno premakne pod vle\xc4\x8dno potjo in okoli \xc4\x8dolna, ki mu omogo\xc4\x8da sorazmerno prost prehod. Za vleko so uporabljali pe\xc5\xa1ce in konje, za\xc5\xa1\xc4\x8ditene pred padcem z akvadukta z ograjo na zunanjem robu vle\xc4\x8dne poti, toda luknje v zgornji prirobnici na drugi strani korita z zmo\xc5\xbenostjo monta\xc5\xbee ograje niso bile nikoli uporabljene. Najni\xc5\xbeje strani so bile dvignjene nad gladino vode le okoli 15 cm, manj kot globina prostega boka praznega ozkega \xc4\x8dolna, tako da krmar \xc4\x8dolna ni imel vidne za\xc5\xa1\xc4\x8dite pred vtisom, da je na robu brezna._NEWLINE_Vsakih pet let akvadukt zaprejo in spustijo vodo iz kanala v reko Dee spodaj, da se omogo\xc4\x8dita pregled in vzdr\xc5\xbeevanje korita. _NEWLINE_Kanal se dejansko kon\xc4\x8da po kratki razdalji na severni strani, razen s podajalnikom na Horseshoe Falls na reki Dee prek Llangollena. Teren na severu  je bil glavni problem pri prepre\xc4\x8devanju precej\xc5\xa1njega nadaljnjega podalj\xc5\xa1anja: poleg enega ali ve\xc4\x8d lokalnih odcepov, morda tiso\xc4\x8d metrov, ki so pomembni za industrijo ju\xc5\xbeno od Cefna Mawra in proti Rhosymedru, je preostali promet usmerjen na Ruabon Brook Tramway, ki se povzpne proti Acrefairju in Plasu Bennionu. Ta \xc5\xbeeleznica je bila s\xc4\x8dasoma nadgrajena s parnim pogonom in raz\xc5\xa1irjena proti Rhosllannerchrugogu in Wrexhamu.\n_START_SECTION_\nSvetovna dedi\xc5\xa1\xc4\x8dina\n_START_PARAGRAPH_\nAkvadukt in okoli\xc5\xa1ka zemlji\xc5\xa1\xc4\x8da so bila predlagana za "okvirni seznam" lastnosti, ki se \xc5\xa1tejejo za Unescovo svetovno dedi\xc5\xa1\xc4\x8dino \xc5\xbee leta 1999.  Akvadukt je bil predlagan leta 2005 ob svoji 200. obletnici  in bil uradno napovedan leta 2006 kot raz\xc5\xa1irjen predlog, ki je zajemal del kanala od akvadukta do Horseshoe Falls. Leta 2008 ga je nominiralo Zdru\xc5\xbeeno kraljestvo. _NEWLINE_Dol\xc5\xbeina kanala je iz Rhoswiela, Shropshire, do Horseshoe Falls, vklju\xc4\x8dno z glavnim akvaduktom Pontcysyllte, pa tudi starej\xc5\xa1im akvaduktom Chirk, ki so ga obiskali Unescovi ocenjevalci oktobra 2008, da bi analizirali in potrdili upravljanje obmo\xc4\x8dij in izvirnost. Akvadukt je bil vpisan na Unescov seznam svetovne dedi\xc5\xa1\xc4\x8dine  27. junija 2009.\n_START_SECTION_\nProsto\xc5\xbeive\xc4\x8de \xc5\xbeivali\n_START_PARAGRAPH_\nMarca 2010 so poro\xc4\x8dali, da je obmo\xc4\x8dje pritegnila skupnost vidre.'